На основу одредбе члана 46. Закона о локалној самоуправи ( „Службени гласник РС“ бр.129/2007, 83/2014-др.закон, 101/2016-др.закон и 47/2018), члана 3. и члана 22. став 3. Одлуке о Општинском већу општине Гаџин Хан („Службени лист града Ниша“ бр.83/2008), члана 69. став 2. и 4. Закона о буџетском систему (,,Службени гласник РС” бр. 54/2009, 73/2010, 101/2010, 101/2011, 93/2012, 62/2013, 63/2013-испр.,108/2013, 142/2014 ,68/2015-др.закон, 103/2015, 99/2016, 113/2017, 95/2018, 31/2019 и 72/2019), члана 12. Одлуке о буџету општине Гаџин Хан за 2020. годину („Службени лист града Ниша“ број 101/2019), одлучујући по захтеву Пчeлaрскe зaдругe „Заплањска матица“ у с. Taскoвићи бр. 400-696/20- IV-01 о употреби средстава из текуће буџетске резерве,

Општинско веће општине Гаџин Хан, на 46. (четрдесетшестој) седници, одржаној дана 29. јула 2020. године, доноси

**Р Е Ш Е Њ Е**

Не усваја се предлог Решењао употреби текуће буџетске резерве бр. 400-696/20-IV-01 од 28.07.2020. године у износу од 175.000,00 динара, по захтеву Пчeлaрскe зaдругe „Заплањска матица“ у с. Taскoвићи, за набавку матица за пчелињаке друштва у власништву задруге.

**О б р а з л о ж е њ е**

Чланом 69. став 2. и 4. Закона о буџетском систему (,,Службени гласник РС” бр. 54/2009, 73/2010, 101/2010, 101/2011, 93/2012, 62/2013, 63/2013-испр.,108/2013, 142/2014, 68/2015-др.закон, 103/2015, 99/2016, 113/2017, 95/2018, 31/2019 и 72/2019) предвиђено је да се средства текуће буџетске резерве користе за непланиране сврхе за које нису утврђене апропријације или за сврхе за које се у току године покаже да апропријације нису биле довољне и да извршни орган власти (општинско веће) доноси на предлог локалног органа управе надлежног за финансије, решење о употреби текуће буџетске резерве.

Пчeлaрскe зaдругe „Заплањска матица“ у с. Taскoвићи обратила се зaхтeвoм бр. 400-696/20- IV-01 дана 28.07.2020. године, Општинској управи оптине Гаџн Хан, Служби за буџет, финансије и пореску администрацију, за пренос средстава из текуће буџетске резерве у износу од 175.000,00 динара ради набавке 175 матица за пчелињаке друштва у власништву задруге, обзиром да наведена средства нису уопште планирана финансијским планом општинске управе општине Гаџин Хан.

Разматрајући захтев Пчeлaрскe зaдругe„Заплањска матица“ у с. Taскoвићи, ценећи чињеницу да у финансијском плану општинске управе општине Гаџин Хан нису планирана средства за капиталне субвенције а имајући у виду да је у току израда Одлуке о ребалансу буџета за 2020.годину на основу којег ће се израдити нови финасијски планови у којима ће се исказати реална потреба за одређеним средствима, у овом случају срeдствa кoja ће бити oпрeдeљeнa за исплату трошкова набавке матица, донето је решење као у диспозитиву.

број: 06-400-332/20-III

У Гаџином Хану, дана 29. јула 2020.год.

**ПРЕДСЕДНИК** **ОПШТИНСКОГ ВЕЋА** Марија Цветковић

Доставити: -Пчеларској задрузи „Заплањска матица“

-Служби за буџет, финансије и

пореску администрацију

-АА